নরডিক ব্রোঞ্জ যুগের অবসান ঘটে একটি অধোগামী, অধিকতর শীতল এবং আদ্র জলবায়ুর সাথে। প্রত্নতাত্ত্বিক আবিষ্কারের ক্ষেত্রে এই যুগটি অপর্যাপ্ত বলে পরিচিত।

এই যুগটি ভূমধ্যসাগরীয় দেশসমূহে এবং রোমানদের কাছে জার্মানির গোষ্ঠীগুলোর পরিচিত হওয়ার যুগ বলেও পরিচিত। খৃষ্টপূর্ব ১১৩-১০১-তে জুটল্যান্ড, আধুনিক- ডেনমার্ক থেকে আগত দুটি জার্মান গোষ্ঠী, রোমান প্রজাতন্ত্রকে আক্রমণ করে যা বর্তমানে সিম্ব্রিয়ান যুদ্ধ বলে পরিচিত। এই দুই গোষ্ঠী, সিম্ব্রি এবং টিউটন, দ্বিতীয় পিউনিক যুদ্ধের পর থেকে রোমের সবচেয়ে বেশি ক্ষতির কারণ। সিম্ব্রি এবং টিউটনেরা অবশেষে রোমান সৈন্যদের হাতে পরাজিত হয়।

প্রাথমিকভাবে লোহা মূল্যবান ছিল এবং সাজসজ্জার জন্যে ব্যবহৃত হত। সবচেয়ে পুরনো বস্তুগুলো হচ্ছে সুই, কিন্তু তলোয়ার এবং কাস্তেও খুঁজে পাওয়া গেছে। পুরো যুগটিতে ব্রোঞ্জ ব্যবহার চলতে থাকে কিন্তু সাধারণত ব্যবহৃত হত অলঙ্করণের জন্যে। প্রথাটি নরডিক ব্রোঞ্জ যুগ থেকে ধারাবাহিক ছিল, কিন্তু মধ্য ইউরোপে হলস্ট্যাট সংস্কৃতির শক্তিশালী প্রভাব ছিল। সেগুলো আরনফিল্ড সংস্কৃতির মৃতদেহ পোড়ান এবং অবশিষ্টাংশ পাত্রে সংরক্ষণ করার রীতি বিদ্যমান রাখল। শেষ শতাব্দীগুলোতে, মধ্য ইউরোপীয় লা টেনে সংস্কৃতির প্রভাব দক্ষিণপশ্চিম জার্মানি থেকে স্ক্যান্ডিনেভিয়া পর্যন্ত ছড়িয়ে যায়, এবং এই যুগ থেকে প্রাপ্ত আবিষ্কারগুলো সব হচ্ছে দক্ষিণ স্ক্যান্ডিনেভিয়ার প্রদেশসমূহের। এই যুগ হতে প্রত্নতাত্ত্বিকদরা আবিস্কার করেছেন তলোয়ার, ঢাল, বল্লমের মাথা, কেঁচি, কাস্তে, চিমটা, ছুরি, সুই, বকলস, কেতলি ইত্যাদি। কণ্ঠহার এবং কেতলির জন্যে ব্রোঞ্জের ব্যাবহার চলতে থাকে, একটি শৈলী যা ব্রোঞ্জ যুগের একটি ধারাবাহিকতা। সবচেয়ে উল্লেখযোগ্য একটি আবিস্কার হল জুটল্যান্ডের দেজবারগ মালবাহী গাড়ি, ব্রোঞ্জ অংশযুক্ত কাঠের একটি চার চাকার গাড়ি।

স্ক্যান্ডিনেভিয়বাদ
জোট
সুইডেন এবং নরওয়ে
প্রাক-রোম লৌহ যুগ